section_heading: Treninzi
paragraph_text: Tijekom prvog slobodnog treninga, Lando Norris je vozio McLaren MCL33 umjesto Fernanda Alonsa, Nicholas Latifi je sjeo za upravljač bolida Force India VJM11 umjesto Estebana Ocona, dok je Charlesa Leclerca zamijenio Antonio Giovinazzi u Sauberu C37. Prva mjerena vremena su zabilježili Kimi Räikkönen i Sebastian Vettel, gdje je Nijemac bio za desetinku brži od Finca. Unatoč tome, Vettel je preko radija javljao svojoj momčadi kako se javlja velika degradacija hypersoft guma. Daniel Ricciardo je nakon toga uspio odvoziti najbrži krug. Max Verstappen je postavio drugo vrijeme iza njega sa zaostatkom od pet stotinki, dok se Mercedesov dvojac se smjestio iza njih. Nakon prvog stinta, u garaži Ferrarija mehaničari su postavljali novu podnicu na bolid Vettela. Do kraja je Verstappen uspio preskočiti na vrhu Ricciarda, a jedini koji nije postavio vrijeme je bio Pierre Gasly. Tijekom cijelog treninga, većina vozača je imala problema s degradacijom guma.<ref> Verstappen najbrži na prvom treningu VN Meksika F1puls Objavljeno 26. listopada 2018. Pristupljeno 26. listopada 2018.